
ЧРЕЗ 
АКАД. ХРИСТО БЕЛОЕВ
ПРЕДСЕДАТЕЛ НА 
ОБЩИНСКИ СЪВЕТ – РУСЕ


ДО
Г-Н МИТКО КУНЧЕВ  
ОБЩИНСКИ СЪВЕТНИК ОТ ГРУПАТА НА „ПП-ДБ“


           Относно: питане с Ваш изх. №ОбС-1332/22.10.2026 г. и наш вх. № 06-01-381


           УВАЖАЕМИ ГОСПОДИН КУНЧЕВ,

Във връзка с Ваше питане относно предоставените на Община Русе драконови лодки от град Ичун, Ви предоставяме следната информация.

1. В какво състояние са и как се съхраняват драконовите лодки?
 Отговор: В ОП „Спортни имоти“ са предоставени за стопанисване и съхранение 4 броя драконови лодки, като 2 броя са с екипаж от 20 човека и 2 броя с екипаж от 10 човека. Лодките се съхраняват и стопанисват в гребната база в с. Николово. 

2. Използват ли се драконовите лодки за тренировъчна дейност?
Отговор: През юни 2024 г. със съдействието на Българската федерация по кану-каяк бяха организирани и проведени първото в България Държавно първенство по драконови лодки и първият за град Русе Фестивал на драконовите лодки.
През септември 2025 г. на езерото в Лесопарк „Липник“ се проведе второто издание на Фестивала на драконовите лодки.
На русенския клуб по драконови лодки „Локо – Дракони“ е предоставена възможност да провежда тренировъчен процес за подготовка и участие във вътрешни и държавни първенства.
3. Предвижда ли се участие на русенски отбор в състезание с драконови лодки?
Отговор: Участието на русенски отбори по драконови лодки се регламентира от съответният спортен календар. Община Русе не определя пряко участието на отборите в състезанията.

4. Предвижда ли се кандидатстване на Община Русе за домакин (организатор) на състезание с драконови лодки?
Отговор: Община Русе има готовност да бъде домакин на състезания по гребни спортове в рамките на вътрешни и държавни първенства.

С уважение,

ПЕНЧО МИЛКОВ
Кмет на Община Русе
